C 149/94
LT
Europos Sąjungos oficialusis leidinys
2023 4 28
2022 m. spalio 18 d., antradienis
Pakeitimas 27 Pasiūlymas dėl sprendimo I priedo 6 gairės 5 dalis Komisijos siūlomas tekstas
Pakeitimas
Reikėtų spręsti lyčių užimtumo skirtumo ir vyrų ir moterų darbo užmokesčio skirtumo problemas.
Valstybės narės turėtų užtikrinti lyčių lygybę ir aktyvesnį moterų dalyvavimą darbo rinkoje, be kita ko, užtikrindamos lygias galimybes bei galimybes siekti karjeros ir šalindamos kliūtis, trukdančias pasitelkti lyderystę visais sprendimų priėmimo lygmenimis.
Turėtų būti užtikrintas vienodas užmokestis už vienodą arba vienodos vertės darbą ir darbo užmokesčio skaidrumas.
Turėtų būti skatinama derinti tiek moterų, tiek vyrų darbo, šeimos ir privatų gyvenimą, visų pirma suteikiant galimybę naudotis įperkamomis kokybiškomis ilgalaikės priežiūros bei ankstyvojo ugdymo ir priežiūros paslaugomis.
Valstybės narės turėtų užtikrinti, kad tėvams ir kitiems priežiūros pareigų turintiems asmenims būtų suteikta galimybė pasinaudoti tinkamomis atostogomis dėl šeiminių priežasčių ir lanksčiomis darbo sąlygomis, kad jie galėtų derinti darbo, šeimos ir privatų gyvenimą, ir skatinti, kad moterys ir vyrai subalansuotai naudotųsi šiomis teisėmis.
Turėtų būti panaikinti esami lyčių užimtumo, vyrų ir moterų darbo užmokesčio ir pensijų skirtumai.
Valstybės narės turėtų užtikrinti lyčių lygybę ir aktyvesnį moterų dalyvavimą darbo rinkoje, be kita ko, užtikrindamos lygias galimybes mokytis ir siekti karjeros ir šalindamos kliūtis, trukdančias pasitelkti lyderystę visais sprendimų priėmimo lygmenimis.
Valstybės narės turėtų greitai įgyvendinti Europos Parlamento ir Tarybos direktyvą dėl biržinių bendrovių nevykdomųjų direktorių pareigas einančių asmenų lyčių pusiausvyros gerinimo ir atitinkamų priemonių (1a).
Valstybės narės turėtų užtikrinti, kad motinystės ir vaiko priežiūros atostogų laikotarpiai būtų tinkamai įvertinti tiek mokamų įmokų, tiek teisių į pensijų išmokas atžvilgiu, kad atsispindėtų tai, kaip svarbu auginti būsimas kartas, ypač turint omenyje visuomenės senėjimą.
Laikantis Sutarčių, turėtų būti veiksmingai užtikrintas vienodas užmokestis už vienodą arba vienodos vertės darbą ir darbo užmokesčio skaidrumas, pvz., nustatant nacionalinį vienodo užmokesčio indeksą, kuriuo remiantis būtų galima palyginti vyrus ir moteris, atsižvelgiant į jų įvairovę.
Turėtų būti skatinama derinti tiek moterų, tiek vyrų darbo, šeimos ir privatų gyvenimą, visų pirma suteikiant visuotinę ir veiksmingą galimybę naudotis kokybiškomis ilgalaikės priežiūros bei ankstyvojo ugdymo ir priežiūros paslaugomis ir vienodai dalytis priežiūros ir namų ūkio pareigas.
Valstybės narės turėtų užtikrinti, kad tėvams ir kitiems priežiūros pareigų turintiems asmenims būtų suteikta galimybė pasinaudoti tinkamomis atostogomis dėl šeiminių priežasčių ir lanksčiomis darbo sąlygomis, kad jie galėtų derinti darbo, šeimos ir privatų gyvenimą, ir skatinti, kad moterys ir vyrai subalansuotai naudotųsi šiomis teisėmis.
Be to, jos turėtų užtikrinti galimybę gauti priežiūros darbuotojams skirtą aukštos kokybės profesinį mokymą ir jų kvalifikacijų pripažinimą ir remti priežiūros sektoriaus darbuotojus siekiant rasti kvalifikuotų darbuotojų ir juos išlaikyti, ypatingą dėmesį skiriant deramoms darbo sąlygoms.
Valstybės narės turėtų palaipsniui pereiti prie visiškai apmokamų ir vienodos trukmės motinystės ir tėvystės atostogų.
(1a)
Dar nepaskelbta Europos Sąjungos oficialiajame leidinyje.